paragraph_text: desno|mini|Lamborghini Countach LP500S Lamborghini Countach sportski je automobil talijanskog proizvođača Lamborghini koji se proizvodio od 1974.g. do 1990.g. Naziv je dobio prema riječi koju mladići u talijanskoj pokrajini Pijemont izgovaraju kada ugledaju prekrasnu ženu. Naziv je navodno ostao nakon što je Nuccio Bertone iz tvrtke Bertone po prvi put ugledao "Projekt 112" u svom studiu i izustio uzvik. Većina ostalih modela Lamborghinija dobila je nazive vezane uz borbe bikova.